Οι θεοί αποφασίζουν διακοπές στην κατασκήνωση.

Φύλλα Εργασίας

http://aesop.iep.edu.gr/modules/file/icons/x-office-document.png [Φύλλο Εργασίας 1](http://aesop.iep.edu.gr/sites/default/files/filla-ergasias/ypeythynoi_kataskinosis.docx)

Τα παράπονα των θεών είχαν γίνει πλέον ανυπόφορα για τον Δία!

«Έχουμε βαρεθεί συνέχεια στον Όλυμπο, όλο βουνό και βουνό. Θέλουμε να πάμε και λίγο στη θάλασσα!».

Η αλήθεια είναι ότι και αυτός είχε βαρεθεί τόσες χιλιάδες χρόνια να κάθεται πάνω σε ένα θρόνο στην κορυφή του Ολύμπου, ήθελε και αυτός να ξεσκάσει λίγο, όπως οι άνθρωποι. Να πάει και αυτός λίγο στη θάλασσα!

Άσε που τώρα τελευταία είχε και αυτούς τους πόνους στα γόνατα (από το πολύ καθισιό) και ο γιατρός του είχε πει πως χρειάζεται επειγόντως, στα επόμενα πεντακόσια χρόνια, να πάει για μπάνια στη θάλασσα.

Έτσι, ένα πρωινό, μάζεψε όλους τους Θεούς και τους το ανακοίνωσε χαρούμενος: «Θα πάμε όλοι μαζί κατασκήνωση στη θάλασσα».

Η χαρά όλων δεν περιγράφονταν!

Όμως, για τον Δία, υπήρχαν και πρακτικά προβλήματα που έπρεπε γρήγορα να λύσει: Η κατασκήνωση χρειάζονταν οργάνωση και οι διακοπές των Θεών έπρεπε να γίνουν με ένα πρόγραμμα.

**Οι θεοί πηγαίνουν κατασκήνωση**



**Δραστηριότητα: Οργάνωση της κατασκήνωσης Διευκρίνιση**

O Δίας πρέπει να αναθέσει διάφορες δουλειές σε κάθε έναν από τους θεούς για να λειτουργήσει σωστά η κατασκήνωση.

Έχει ορίσει τις εξής δουλειές:

1. Αρχηγός κατασκήνωσης
2. Υπεύθυνος φωτιάς
3. Υπεύθυνος τροφίμων και εμπορίου
4. Υπεύθυνος ναυαγοσώστης
5. Υπεύθυνος μουσικής
6. Υπεύθυνος της διασκέδασης και του γλεντιού
7. Υπεύθυνη σπιτιών και νοικοκυριού
8. Υπεύθυνη κήπου και φυτών
9. Υπεύθυνη κομμωτηρίου και ομορφιάς
10. Φύλακας της κατασκήνωσης

Παρακάτω, στο τμήμα 1, θα βρείτε τη σελίδα του ψηφιακού σχολείου (dschool.edu.gr). Ακολουθείστε την εξής διαδρομή, πατώντας πάνω στους συνδέσμους:*Διαδραστικά Σχολικά Βιβλία →Υλικό ανά Τάξη  Γ τάξη → Βιβλία Μαθητή (Μη εμπλουτισμένα html) → Ιστορία.* Διαβάστε τις ενότητες «**Οι Θεοί του Ολύμπου» και «Οι Θεές του Ολύμπου»**.

Στην συνέχεια μεταβείτε στο τμήμα 2 και στο αρχείο "Υπεύθυνοι κατασκήνωσης" (Google Drive), και συμπληρώστε, η κάθε ομάδα, τον αντίστοιχο υπεύθυνο. Για τον υπεύθυνο που θα βάλετε, πρέπει να δικαιολογήσετε την απάντησή σας, να πείτε δηλαδή, γιατί ο συγκεκριμένος Θεός είναι ο καλύτερος για να αναλάβει αυτή τη δουλειά.

**Υπεύθυνοι Κατασκήνωσης**

1. ***Αρχηγός Κατασκήνωσης***  
   Όνομα:  
   Γιατί;
2. ***Υπεύθυνος φωτιάς***  
   Όνομα:  
   Γιατί;
3. ***Υπεύθυνος τροφίμων και εμπορίου***Όνομα:   
   Γιατί;
4. ***Υπεύθυνος Ναυαγοσώστης***Όνομα:  
   Γιατί;
5. ***Υπεύθυνος Μουσικής***Όνομα:   
   Γιατί;
6. ***Υπεύθυνος της διασκέδασης και του γλεντιού***  
   Όνομα:   
   Γιατί;
7. ***Υπεύθυνη σπιτιών και νοικοκυριού***  
   Όνομα:   
   Γιατί;
8. ***Υπεύθυνη κήπου και φυτών***  
   Όνομα:   
   Γιατί;
9. ***Υπεύθυνη Κομμωτηρίου και Ομορφιάς***  
   Όνομα:   
   Γιατί;
10. ***Φύλακας της κατασκήνωσης***  
    Όνομα:   
    Γιατί;